CELEX: 62009CN0025
Language: da
Date: 2009-01-19 00:00:00
Title: Sag C-25/09: Anmodning om præjudiciel afgørelse indgivet af Fővarosi Bíróság (Ungarn) den 19. januar 2009 — Sió-Eckes Kft mod Mezőgazdasági és Vidékfejlesztési Hivatal Központi Szerve

4.4.2009   
            
            
               DA
            
            
               Den Europæiske Unions Tidende
            
            
               C 82/13
            
         Anmodning om præjudiciel afgørelse indgivet af Fővarosi Bíróság (Ungarn) den 19. januar 2009 — Sió-Eckes Kft mod Mezőgazdasági és Vidékfejlesztési Hivatal Központi Szerve
   (Sag C-25/09)
   (2009/C 82/25)
   Processprog: ungarsk
   Den forelæggende ret
   Fővarosi Bíróság
   Parter i hovedsagen
   
      Sagsøger: Sió-Eckes Kft
   
      Sagsøgt: Mezőgazdasági és Vidékfejlesztési Hivatal Központi Szerve
   Præjudicielle spørgsmål
   
               1)
            
            
               Skal artikel 2, stk. 1, i Rådets forordning (EF) nr. 2201/96 (1) fortolkes således, at produktionsstøtteordningen ifølge forordningens bilag 1 ikke alene finder anvendelse på ferskner i sukkerlage og/eller i naturlig frugtsaft henhørende under KN-kode ex 2008 70 61, men også på produkterne henhørende under de øvrige KN-koder, der er nævnt i dette bilag (dvs. ex 2008 70 69 m.v.)?
            
         
               2)
            
            
               Opfylder en forarbejdningsvirksomhed, der fremstiller produkter henhørende under KN-kode ex 2008 70 92, betingelserne i nævnte forordning?
            
         
               3)
            
            
               Skal artikel 2, nr. 1, i Kommissionens forordning (EF) nr. 1535/2003 (2) fortolkes således, at produkterne henhørende under KN-koderne ex 2008 70 61, ex 2008 70 69, ex 2008 70 71, ex 2008 70 79, ex 2008 70 92, ex 2008 70 94 og ex 2008 70 99 også udgør færdigvarer efter forordningen?
            
         
               4)
            
            
               Såfremt det følger af besvarelsen af de foregående spørgsmål, at kun de ferskenprodukter, som er nævnt i artikel 3 i Kommissionens forordning (EØF) nr. 2320/89 (3), kan anses for færdigvarer, hvorfor er da KN-koder vedrørende andre produkter nævnt i de ovenfor angivne bestemmelser?
            
         
               5)
            
            
               Kan produkter, der fremkommer som resultat af de forskellige stadier i forarbejdningen af ferskner, og som kan markedsføres særskilt (f.eks. pulpen) anses for færdigvarer ifølge de nævnte forordninger?
            
         
      (1)  Rådets Forordning (EF) nr. 2201/96 af 28.10.1996 om den fælles markedsordning for forarbejdede frugter og grøntsager (EFT L 297, s. 29).
   
      (2)  Kommissionens forordning (EF) nr. 1535/2003 af 29.8.2003 om gennemførelsesbestemmelser til Rådets forordning (EF) nr. 2201/96 for så vidt angår støtteordningen for forarbejdede frugter og grøntsager (EUT L 218 af 30.8.2003, s. 14)
   
      (3)  Kommissionens forordning (EØF) nr. 2320/89 af 28.7.1989 om minimumskvalitetskrav til ferskner i sukkerlage eller naturlig frugtsaft, hvortil der kan ydes producentstøtte (EFT L 220 af 29.7.1989, s. 54).